Subject: Päring riigihanke korraldamise kohta mentoriteenuse ostmisel
From: "Kristin Puusepp" <[email-masked]>
To: "Info - RAM" <[email-masked]>
Date: Mon, 26 Jan 2026 15:02:46 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Kirjutan Tehnopolist ja meil on tekkinud küsimused seoses ühe läbiviidava
ekspordiprojekti ja mentorhankega ning soovime teie seisukohta.

Meil on käimas erialaliitude rahvusvahelistumise edendamise toetuse
taotlusvooru ja

VKEde kestliku majanduskasvu ja konkurentsivõime tõhustamine meetme
projekt "Eesti tehnoloogiaettevõtete laienemine Brasiilia ja USA turule".

Projekt kestab kolm aastat ning hõlmab mentorlust USA ja Brasiilia turule
sisenemiseks (B2B müüginõustamine, turule sisenemise ettevalmistus,
partnerite leidmine ja turule sisenemise tugi). Eeldatav maksumus on
Brasiilia turul 76 000 eurot ja USA turul 120 000 eurot.
Palume selgitust järgmistes küsimustes:

1.

	Kas nimetatud teenus kvalifitseerub riigihangete seaduse mõttes
tavapäraseks teenusehankeks ning ei kuulu sotsiaal- ega eriteenuste hulka?
2.

	Kas nimetatud teenuste puhul tuleb hanke eeldatava maksumuse
arvestamisel liita USA ja Brasiilia turu mentorluse mahud, kui teenuse on
küll sisuliselt sama ja kuulub ühte projekti, kuid on turu ja mentorite
erisused?
3.

	Kas on lubatav korraldada:
a) üks riigihange kahe osaga (USA ja Brasiilia), või
b) kaks eraldi riigihanget eri turgudele, ning millistel tingimustel?
4.

	Kas sellise hanke korraldamisel on kohustuslik kasutada
Riigihangete Registrit?
5.

	Kui Tehnopolil on kehtiv mentoriteenuse raamleping Eesti mentorite
kaasamiseks ning projekti raames on Eesti mentorluseks ette nähtud kuni 4
000 eurot, siis kas on lubatav kasutada nimetatud raamlepingu alusel
valitud Eesti mentoreid ilma eraldi projektipõhist hanget korraldamata,
eeldusel et raamlepingu mahtu ei ületata ja teenus on sisuliselt erinev
rahvusvahelisest mentorlusest?
6.

	Kas enne rahvusvahelise mentorhanke lõppu ja lepingute sõlmimist
on lubatav pakkuda ettevõtetele mentorteenust väikese tasu eest mentorite
poolt, kes eeldatavalt osaleksid samas hankes, või on see käsitletav
riigihangete seaduse rikkumisena?

Soovime nimetatud küsimustes teie seisukohta, et tagada projekti
elluviimine kooskõlas riigihangete seadusega ja vältida võimalikke
rikkumisi.
Parimaga

Kristin Puusepp

Projektide assistent / Projects assistant

Teadus- ja ärilinnak Tehnopol | Science and Business Park Tehnopol

Mob: +372 5693 0458

[email-masked]

Kristin Puusepp

Projektide assistent / Projects assistant

Teadus- ja ärilinnak Tehnopol | Science and Business Park Tehnopol

Mob: +372 5693 0458

[email-masked]

 <https://www.tehnopol.ee/>    <https://www.facebook.com/tehnopol>